# Csongrád Város Polgármesterétől M

Száma: FJL/207-1/2024

Előadó: Bajomi-Huszka Anita

## E L Ő T E R J E S Z T É S

**Csongrád Város Önkormányzata Képviselő-testületének**

**2024. február 28-i**

*Tárgy: „*Helyi egészségügyi és szociális infrastruktúra fejlesztése” (TOP\_Plusz-3.3.2-21) pályázat benyújtása – „Szentháromság téri orvosi rendelő felújítása Csongrádon” című pályázat benyújtása

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-3.-3.2 kódszámmal a helyi egészségügyi és szociális infrastruktúra fejlesztésére Csongrád-Csanád megyében.

A felhívás keretében önkormányzati tulajdonban vagy vagyonkezelésben lévő ingatlan felújítása és hozzá kapcsolódóan eszközbeszerzés támogatható, amelyben az egészségügyi alapellátást vagy járóbeteg szakellátást nyújtó egészségügyi szolgáltató működik.

* Jelen pályázatból a Szentháromság téri orvosi rendelő (6640 Csongrád Szentháromság tér 10. hrsz.223/2) épületének komplex felújítása valósul meg. Az épület teljes hőszigetelése, padlásfödém szigetelése, meglévő tetőfedés cseréje pala tetőről cserépre, külső és belső nyílászárók cseréje. Az épületen szükséges elvégezni a talajnedvesség elleni szigetelést, falfűrészeléses módszerrel. Az épületben az előírásoknak megfelelően akadálymentes mosdó és WC kerül kialakításra. A rendelő bejáratánál babakocsi tároló kerül kialakításra, valamint a kerekesszékkel, babakocsival érkezők részére az előírásoknak megfelelő rámpa. Korszerűsítésre kerülnek az orvosi rendelő teljes területén az elektromos vezetéke és szerelvények, valamint az épületgépészeti, szerelvények és vezetékek (fűtési rendszer korszerűsítése). Az építési és szerelési munkák után a belső festés és burkolat csere készül el. Az épületben egy teakonyha is kialakításra kerül.
* A jelen pályázat csak az orvosi rendelő felújítását támogatja, a tetőcsere, tetőszigetelés, homlokzati hőszigetelés és nyílászáró csere tekintetében. Az épületben található gyermek étkezde felújítását jelen pályázat keretében nem elszámolható, ezért a fenti építési munkák étkezőre eső részét, projektarányosan az Önkormányzatnak saját forrásból kell megvalósítani.

A pályázat forrását az Európai Regionális Alap (ERFA) és Magyarország költségvetése társfinanszírozásban biztosítja.

A pályázat formája vissza nem térítendő támogatás.

A pályázat fenntartási ideje: 5 év

A pályázat benyújtásának határideje: 2024.02.02.-2024.03.07.

Támogatási intenzitás mértéke: 100%- orvosi rendelő felújítás esetén

A pályázat tervezett teljes költségvetése: bruttó 200 000 000 Ft

A pályázat terhére nem elszámolható beruházási költségek összege (étkező területére eső tetőcsere, tetőszigetelés, homlokzati hőszigetelés, nyílászáró csere): bruttó 30 000 000 Ft

A projekt címe: Szentháromság téri orvosi rendelő felújítása Csongrádon

Javaslom a fentiek alapján a pályázati programban való részvételt, a pályázati támogatás lehetőséget biztosítana a Szentháromság téri orvosi rendelő felújítására Csongrádon így az egészségügyi alapinfrastruktúra fejlesztésére a városban.

Kérem Tisztelt Képviselő-testületet az előterjesztés megvitatására, és a határozati javaslat elfogadására.

## HATÁROZATI JAVASLAT

A Képviselő-testület megtárgyalta*:* Helyi egészségügyi és szociális infrastruktúra fejlesztése” (TOP\_Plusz-3.3.2-21)pályázat benyújtása – „Szentháromság téri orvosi rendelő felújítása Csongrádon” című pályázat benyújtása az alábbi határozatot hozza:

1. A Képviselő-testület a 6640 Csongrád Szentháromság tér 10 hrsz. 223/2 hrsz. ingatlanon a Szentháromság téri orvosi rendelő felújításához kapcsolódó TOP\_Plusz-3.3.2-21 számú pályázat benyújtását jóváhagyja.
2. A Képviselő-testület felhatalmazza a Polgármestert a pályázat benyújtására.
3. A pályázatban nem elszámolható beruházási költségeket az Önkormányzat a 2024. és 2025. évi költségvetés terhére biztosítja

Határidő: 2024. március 07.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2024. február 23.

 Bedő Tamás

 polgármester